**OBAVIJEST**

**o upisu djece u Dječji vrtić Proljeće u svibnju 2024.g.**

Prijave za upis djece u Dječji vrtić Proljeće za pedagošku 2024/2025.godinu provoditi će se u razdoblju **od 09. svibnja do 17. svibnja 2024.g. do 12:00 sati** putem aplikacije „e-Upisi“ na poveznici [**https://e-upisi.hr/**](https://e-upisi.hr/)**.**

**Natječaj za upis djece u pedagošku 2024/2025. godinu** u Dječji vrtić Proljeće biti će objavljen na mrežnim stranicama grada Svetog Ivana Zeline i na mrežnim stranicama i oglasnoj ploči Dječjeg vrtića Proljeće te Vas molimo da pažljivo pročitate sve stavke navedene u Natječaju kako bi mogli zadovoljiti sve uvjete potrebne za upis djeteta u dječji vrtić.

Aplikacija e-Upisi je na nacionalnoj razini dostupna na portalu e-Građani te omogućava dohvat podataka kojima evidenciju vode tijela javne vlasti.

Pozivamo roditelje i skrbnike koji ove godine namjeravaju podnijeti prijavu za upis djeteta u Dječji vrtić da, ukoliko već nisu, aktiviraju uslugu e-Građani te izvrše provjeru vjerodostojnosti vlastitih podataka i podataka o djetetu budući da se za izmjenu podataka koje aplikacija povlači iz sustava potrebno obratiti isključivo nadležnoj instituciji ( matičnom uredu, Fina, MUP-u, HZMO-u).

Prije podnošenja Zahtjeva za upis u Dječji vrtić roditelj/skrbnik obvezan je potpisati **privolu** za povlačenje dokumenata iz sustava e-Građani te priložiti dokumentaciju kojom potvrđuje prednosti pri upisu.

Za elektroničku predaju zahtjeva za upis neophodna je važeća vjerodajnica u sustavu e-Građani sigurnosne razine 2. Dovoljno je da jedan roditelj ima važeću vjerodajnicu u sustavu e-Građani i da preda Zahtjev za upis.

Korisničke upute za upis u Dječji vrtić nalaze se na web stranici Vrtića pod rubrikom Upisi.

**Molimo Vas da pažljivo pročitate sve stavke u Natječaju za upis djece te OBAVEZNO priložite svu OSNOVNU dokumentaciju koja je navedena u Natječaju jer se u protivnom Zahtjev za upis odbija i prijava se neće razmatrati niti bodovati.**

E- prijava s potpunom OSNOVNOM dokumentacijom koja je obavezna bodovati će se na temelju dostavljenih dokumenata.

U samo iznimnim okolnostima, ukoliko ne raspolažete računalnom opremom potrebnom za upis, možete se obratiti administratoru vrtića radi provedbe prijave za upis. Zahtjevi s nepotpunom OSNOVNOM dokumentacijom neće se zaprimati niti unositi u sustav e-upisi.

Molimo da ispunite Zahtjev za upis djece u DV Proljeće iz 2024.g. te Obrazac za inicijalni razgovor ( oba dostupna na web stranici DV Proljeće pod rubrikom UPISI ).

Dječji vrtić Proljeće